יחידות מובחרות מקבלות הקצאה של מספר שבועות/חודשים נוספים לטירונות לאחר האימון המתקדם מעבר למה שמקבלות יחידות אחרות הדומות להן ביעודן הקרבי, כחלק ממסלול הכשרת הלוחם. את השבועות הנוספים לטירונות מכנים "טירונות יחידה". בחלק מהיחידות המובחרות טירונות היחידה מכילה אימוני חי"ר רגילים מתקדמים, אימוני ניווט מתקדמים או אימוני לוחמה זעירה. טירונות היחידה גם קשה יותר מבחינה פיזית ופסיכולוגית משבועות הטירונות הרגילה ומשאר אימוני המשך מסלול ההכשרה. לדוגמה, בחלק מהמקרים היחידה מקבלת אישור לאמן את החיילים במצב חוסר שינה בשבועות אלה. החייל נדרש החל משבועות טירונות היחידה לגלות יכולת אלתור ויוזמה. בסוף טירונות היחידה החייל נחשב לוחם מן המניין ביחידתו.
טירונות בוגרים.
טירונות זאת נקראת בשם "טירונות שלב ב'" ולוקחים בה חלק בעיקר אנשים מבוגרים יחסית, רובם עולים חדשים. חיילים אלה עוברים טירונות כלל צה"לית ברמת רובאות 02, בה הם עוברים את כל התכנים שעוברים המתגייסים הרגילים. ההבדל העיקרי הוא ביחס המפקדים לחיילים אלו, והקפדה נמוכה בהרבה על המרחק הפיקודי. לאחר הטירונות חיילים אלו משובצים לפי גילם ולפי מצבם המשפחתי כשהצעירים והרווקים מבצעים כשנה של שירות, והמבוגרים בעלי המשפחה משובצים ישירות במערך המילואים.
טירונות מתנדבים.
מתנדבים לצה"ל, אשר למרות קבלת הפטור משירותם הצבאי (פרופיל 21) הגיעו להחלטה שברצונם להתנדב ולשרת בצה"ל ולהעלות את הפרופיל ל-25, עוברים טירונות זו. זוהי טירונות עיונית הנמשכת כחמישה ימים אשר במהלכה לא נעשית הכשרה מעשית בנשק. טירונות זו כוללת בעיקרה הקניית הרגלי משמעת ולמידה של החומר התאורטי הנדרש לחייל מן המניין כגון שיעורי עזרה ראשונה, שיעור דרגות צה"ל, מבנה צה"ל, שיעור נשק בסיסי המועבר על ידי המפקדת וכו'. מחזורי טירונות מסוג זה נפתחים בתדירות של פעם בחודש וחצי בערך, ונערכו בעבר בבה"ד 7 או בבה"ד 12 ועכשיו נערכים בבה"ד 16 במחנה ידין אשר בצריפין.
אפיון תקופת הטירונות.
בתקופת הטירונות נדרש החייל הטרי להסתגל לחיי הצבא ולתפיסה הצבאית שבה כל פעולותיו חייבות להיעשות בתיאום עם מפקדיו ובהרשאתם. נדרשת ממנו כניעה בפני חוקי הצבא, ומשמעת למפקדים ולשרשרת הפיקוד, ובהתאם לכך, "סירוב פקודה" נחשב לאחת העבירות החמורות ביותר בצבא.
כדי להגביר את המשמעת יוצרים בבסיסי הטירונות "מרחק פיקודי" ("דיסטנס") בין החייל לבין מפקדיו. המגע הישיר הוא בעיקר עם המפקדים הזוטרים: המ"כים והסמלים. בין היתר על החייל חל איסור לפנות למפקדיו בשמותיהם הפרטיים, והטירון חייב להצדיע לכל קצין שעובר בתחומו.
תקופת הטירונות מרובה במסדרים בהם על החיילים להסתדר בשלשות, בשני טורים או לעמוד בצורת האות ח' כאשר עליהם להצמיד את רגליהם, להציב את כפות ידיהם זו על זו מאחורי הגב, ולעמוד עמידה ישרה וזקופה. במהלך המסדר נאסר עליהם לדבר או לזוז ללא רשות המפקדים וכל דיבור או תזוזה נחשבים הפרת משמעת. על עבירות משמעת מופעלות סנקציות שונות. מענישה קלה הכוללת נזיפה או עונשים פיזיים קלים (כגון ביצוע שכיבות סמיכה או כפיפות בטן), ביצוע תרגילים סטטיים (שכיבה על הגב והרמת הרגליים באוויר למשך דקה רצופה וכדומה) ריצת מרחקים בזמן מסוים פעם אחת או מספר פעמים או החזקת הנשק באוויר), ועד פגיעה ביציאות הביתה - "שעות ביציאה" ואף שלילת חופשות וריתוק לבסיס.
מעבר לכך, על עבירות משמעת חמורות יכול החייל להישלח למעצר בבסיס הטירונות עצמו, ואף להישפט על ידי קצין שיפוט לעונשי מחבוש בבתי הכלא הצבאיים.
חיילים רבים חווים משבר מסוים בתקופת הטירונות, הנגרם בשל הסתגלות לעולם אחר, הניתוק מהבית, שלילת חופש הפעולה, עול המשמעת הנוקשה, הלחץ, האכזבה לעיתים ממקום השיבוץ והמאמץ הפיזי. משום כך, מהמפקדים נדרשת רגישות מיוחדת ויכולת אבחנה של אלו שמצבם הנפשי רעוע ועלולים להגיע למצבים קיצוניים - בצה"ל מתרחשים בכל שנה מקרים של התאבדויות של חיילים על רקע קשיים בשרות הצבאי, ובמיוחד בתקופת הטירונות.
באמצע שנות ה-60 הוחל בתהליך של שינוי היחס לטירונים תוך ניסיון לעבוד עם הטירונים במקום לשבור אותם כפי שהיה נהוג בעבר.
חבל הבסקים
חבל הבסקים (בבסקית: Euskadi; אאוסקאדי; בספרדית: País Vasco) הוא קהילה אוטונומית בצפון ספרד.
גאוגרפיה.
תיחומו של החבל בצפון הוא הים הקנטברי (Mar Cantábrico), בצפון מזרח צרפת, במזרח נווארה, בדרום לה ריוחה וקסטיליה ולאון, ובמערב קנטבריה.
חבל הבסקים כולל שלושה מחוזות:
החבל משתרע על פני 7,234 קמ"ר ומתגוררת בו אוכלוסייה בת 2,167,707 תושבים (נכון ל-2017) בצפיפות של 297 תושבים לקמ"ר. בירת החבל היא ויטוריה, ובה נמצאים הפרלמנט והממשל הבסקיים, אך כמעט מחצית מהתושבים מתגוררים בעיר בילבאו וסביבתה.
כ-45% מתושבי חבל הבסקים הם דו-לשוניים: הם דוברים בסקית, שפת החבל, בנוסף לספרדית, שפתה הרשמית של ספרד. הבסקית נבדלת משאר השפות המקומיות של חצי האי האיברי בכך שמקורה אינו בשפה הלטינית, והיא אחת השפות העתיקות באירופה.
חלק מתושבי החבל דורשים מהשלטון הספרדי עצמאות נרחבת יותר, ואף קם בחבל ארגון הטרור אט"א (ETA), שביצע פיגועים רבים (שהביאו למותם של למעלה מ-800 בני אדם). במהלך השנים ירדה תמיכת העם במעשי הטרור ורק מיעוט תומך בהמשך האלימות.
הבסקים ידועים בגאווה הלאומית שלהם שדוכאה קשות על ידי הממשלה הספרדית והגיעה למצב שבו המנהיגים הבסקים ניתקו קשרים עם הממלכה הספרדית.
עוד דרך להבין על הגאווה הלאומית שלהם היא דרך הכדורגל, קבוצת הכדורגל הבסקית אתלטיק בילבאו ידועה בחוקי ההעברות הנוקשים שלה שכוללים החתמת שחקנים ממולדת בסקית בלבד.
שמו הבסקי של חבל הבסקים הוא אאוסקדי (Euskadi), והוא נטבע על ידי לאומן בסקי בשם סבינו אראנה בסוף המאה ה-19. כיום מתייחס השם אאוסקדי רק למחוז האוטונומי חבל הבסקים שבספרד. שם בסקי אחר הוא אאוסקל הריה (Euskal Herria), שתרגומו המילולי הוא "ארץ השפה הבסקית" (Euskera), והוא הופיע לראשונה עוד במאה ה-16. המושג אאוסקל הריה מהווה הגדרה רחבה יותר ובניגוד לאאוסקדי הוא כולל לא רק את חבל הבסקים של היום, אלא גם חלק מנווארה ואת חבל הבסקים הצרפתי (שנמצא בצד הצרפתי של הרי הפירנאים ומכונה איפרלדה (Iparralde)). באזורים אלו המחתרת הבסקית תובעת עצמאות לעם הבסקי. בפי רוב הלאומנים הבסקים השימוש במושג אאוסקדי זהה לשימוש במושג אאוסקל הרייה ומתייחס לכל האזור שבו מרוכזים בני העם הבסקי.
המקומות המתויירים ביותר בחבל:
גיתה
פונקציה פשוטה
בתורת המידה, פונקציה פשוטה היא פונקציה המקבלת רק מספר סופי של ערכים שונים על תתי קבוצות (בדרך כלל מדידות).
הגדרה ותכונות.
פונקציה פשוטה מעל מרחב מידה formula_1 היא צירוף ליניארי סופי של פונקציות מציינות. כלומר צורתה היא formula_2, כאשר formula_3 הם סקלרים (לרוב ממשיים), ו- formula_4 הן תתי קבוצות, לרוב קבוצות מדידות (כלומר formula_5)- שכן הפונקציה formula_6 מדידה אם ורק אם כל הקבוצות מדידות.
בגלל המבנה המיוחד של הפונקציות הפשוטות, התכונות שלהן נובעות באופן ישיר מהנחות מתאימות על הקבוצות במרחב המידה. באופן כזה אפשר ללמוד גם פונקציות כלליות יותר, שאותן אפשר לעיתים קרובות לקרב על ידי פונקציות פשוטות.
למעשה, כל פונקציה מדידה מורחבת, היא גבול במידה שווה של פונקציות פשוטות. כל פונקציה מדידה, אי שלילית וחסומה, היא גבול של סדרה עולה של פונקציות פשוטות, אי שליליות. כלומר, הפונקציות הפשוטות צפופות במרחב הפונקציות המדידות.
אינטגרציה.
פונקציות פשוטות הן הבסיס להגדרת האינטגרל בתורת המידה.
בהינתן מרחב מידה formula_1 ופונקציה פשוטה formula_2 מדידה, האינטגרל שלה מוגדר כסכום הערכים כפול המידה, כלומר formula_9.
במקרה שמרשים לפונקציה לקבל ערכים אינסופיים, מסכימים שכאשר המידה אפס (גם אם הערך אינסוף), הערך הוא עדיין 0 (כמו שאינטגרל של פונקציית האפס על כל הישר הוא 0).
לאינטגרל של פונקציה פשוטה מספר תכונות אלמנטריות, כמו אדיטיביות, הוצאת בסקלר (כלומר הוא מהווה פונקציונל); הוא גם מונוטוני.
לפונקציה חיובית מדידה כללית, מגדירים formula_10, כאשר הסופרימום רץ על כל הפונקציות הפשוטות.
מההגדרה נובע שמספיק להוכיח טענות רבות על פונקציות פשוטות, ואז ניתן להסיק אותן גם על פונקציות כלליות. ראו למשל משפט ההתכנסות המונוטונית.
פנטסיה (סרט)
פנטסיה (באנגלית: Fantasia) הוא סרט אנימציה מבית וולט דיסני שיצא למסכים ב-13 בנובמבר 1940.
ייחודו של הסרט בכך שמשולבות בו אנימציה ומוזיקה קלאסית כאשר המוזיקה היא הקו המנחה לאנימציה ולא להפך. כמו כן הסרט לווה באנימציה קצרה ללא דיבור כלל.
הסרט מורכב משמונה יצירות מוזיקליות המנוגנות בידי תזמורת פילדלפיה בניצוחו של לאופולד סטוקובסקי אשר מלווים חלק מהקטעים באופן מקביל להקרנתם. בתחילת יציאתו לאקרנים הוא נחל כישלון בקרב הקהל, אך ברבות השנים ביקורות היללו אותו וקהל רב החל צופה ומתאהב בסרט, אשר יצא בגרסה מחודשת וכן נוסף לו סרט המשך בשם "פנטסיה 2000". הסרט המקורי זכה להכלל בין עשרת סרטי האנימציה הגדולים של המאה.